Den tyske demokratiske republikks president

**Den tyske demokratiske republikks president** () var landets statsoverhode fra 1949 til 1960. 

Embetet ble innstiftet gjennom forfatningen av 7. oktober 1949 (). 

Republikkens president ble valgt av parlamentets to kamre: Volkskammer og Länderkammer. Embetet var hovedsakelig seremonielt av natur. Folkekammerets president fungerte som presidentens stedforetreder.

Eneste embetsinnehaver var Wilhelm Pieck fra SED, valgt 11. oktober 1949 og gjenvalgt i 1953 og 1957.

Kort tid etter Piecks død 7. september 1960 ble forfatningen endret. *Gesetz über die Bildung des Staatsrates* av 12. september erstattet presidentembetet med et kollektivt statsverhode (Statsrådet i DDR). 

I forbindelse med kommunismens sammenbrudd ble Statsrådet avskaffet 5. april 1990. Folkekammerets president Sabine Bergmann-Pohl fungerte deretter som provisorisk statsoverhode fram til 2. oktober 1990. 

## Valg
Republikkens president ble valgt for en embetsperiode på fire år under en felles sesjon mellom Volkskammer og Länderkammer, som ble innkalt og ledet av Folkekammerets president. Enhver borger, som var minst 35 år gammel, var valgbar til embetet som president.

Den administrative reformen av 1952 førte til avskaffelsen av delstatene. Länderkammer mistet dermed sin betydning. Det ble formelt avskaffet i 1958. Som et resultat ble Volkskammer alene ansvarlig for valg av landets president.

## Embetsed
Da presidenten skulle overta embetet, avla hen følgende ed under en felles sesjon mellom Volkskammer og Länderkammer:

## [[Riksrett]]
Republikkens president kunne bli avsatt før embetsperioden utløp gjennom en felles resolusjon av Volkskammer og Länderkammer. En slik resolusjon krevde en totredjedels majoritet av det lovfestede antallet representanter.

## Plikter og fullmakter
Embetet var for det meste seremonielt (liknende det til Forbundsrepublikken Tysklands president). Pliktene og fullmaktene til republikkens president ble fastsatt i artiklene 104–108 i Forfatningen av 1949:
* Å promulgere republikkens lover.
* Å motta embetseden fra ministerrådets medlemmer, når de overtar sine plikter.
* Å representere republikken i internasjonale relasjoner.
* Å inngå og signere avtaler med fremmede land på vegne av republikken.
* Å akkreditere og motta ambassadører og ministerråd.

For å tre i kraft måtte alle ordre og dekreter, som var utstedt av republikkens president, bli kontrasignert av ministerrådets formann eller en ansvarlig minister.

Presiden utøvde retten til å benåde på vegne av republikken. I denne funksjonen ble hen rådet av en kommité i Folkekammeret.

## Arbeidsudyktighet og ledighet i embetet
Når presidenten var ute av stand til å beskikke sitt embete, ble hen representert av Folkekammerets president. Hvis arbeidsudyktigheten var forventet å vare over en lengre tid, måtte en erstatter bli utnevnt gjennom en (særskilt) lov.

Den samme regelen gjaldt når embetstiden ble avsluttet før tiden og fram til en ny president ble valgt.

President Pieck var allerede 73 år, da han ble valgt til sin første embetsperiode i 1949. Selv om han tjenestegjorde som SEDs medformann sammen med ministerpresident Otto Grotewohl fra 1949 til 1950, spilte han aldri en større rolle i partiet. Walter Ulbricht, som var partiets førstesekretær fra 1950, innehadde mesteparten av makten. Etter at Statsrådet ble innført 12. november 1960, var SEDs leder vanligvis også formann for dette.

## Presidentielle standarder

File:Flag of the President of East Germany (1949–1950).svg|1949–1950
File:Flag of the President of East Germany (1950–1951).svg|1950–1951
File:Flag of the President of East Germany (1951–1953).svg|1951–1953
File:Flag of the President of East Germany (1953–1955).svg|1953–1955
File:Flag of the President of East Germany (1955–1960).svg|1955–1960


## Galleri

Fil:Fotothek df roe-neg 0002793 004 Portrait Wilhelm Piecks im Publikum der Bachfeier.jpg|Wilhelm Pieck, 1950.
Fil:Bundesarchiv Bild 183-48539-0002, Berlin, Besuch Ho Chi Minh bei Wilhelm Pieck.jpg|Pieck mottar Ho Chi Minh, Nord-Vietnams president, 1957.
Fil:Bundesarchiv Bild 183-62653-001, N.S. Chruschtschow besuchte Wilhelm Pieck.jpg|Pieck mottar Nikita Khrustsjov, Sovjetunionens statsminister, 1959.
Fil:Bundesarchiv Bild 183-67792-0003, Berlin, 10. Jahrestag DDR-Gründung, Pieck.jpg|Pieck mottar Józef Cyrankiewicz, Folkerepublikken Polens statsminister, 1959.


## Referanser